Luigi Arrigoni

Luigi Arrigoni (født 2. juni 1890 på gården Ticinello nær i Morimondo ved Milano i Italia, død 5. juli 1948 i Lima i Peru) var en italiensk prelat og katolsk titularerkebiskop som virket i det pavelige diplomati.

Liv og virke

Bakgrunn
Arrigoni begynte sin skolegang i Morimondo, og tok utdannelse som jurist, og ble advokat. I en alder av 28 sluttet han som advokat for å gjennomføre teologiske studier og vie seg til det kirkelige liv.

Prest
Han ble ordinert til prest den 28. januar 1922 for erkebispedømmet Milano, og var i noen år sogneprest. 

Hans bakgrunn gjorde at han ble opptatt i Den hellige stols diplomatiske korps. Han ble postert til de apostoliske nuntiaturer i Wien (Østerrike), Bucuresti (Romania) og Brussel (Belgia). 

Han måtte forlate Belgia i 1940 på grunn av den tyske okkupasjon, som innebar at nuntiaturet måtte stenge og dets diplomater reise.

Han underviste deretter ved Det pavelige diplomatakademi i Roma, og arbeide for Vatikanets «Informasjonsbyrå». Dette var blitt opprettet i september 1939 under Statssekretariatet i Vatikanet, unde Giovanni Battista Montini: Det var som fremskaffet og formidlet opplysninger om krigsfanger til respektive land og pårørende. 
I desember 1942 var han diplomatisk kurér for meddelelser som var for sensitive til å formidle på annet vis til nuntiaturene i Bulgaria og Romania.

Tituarererkebiskop, pavelig nuntius
Den 31 mai 1946 utnevnte pave Pius XII ham til titularerkebiskop av Amapea in Syria, for å sende ham som apostolisk nuntius til Peru. Han ble bispeviet av kardinalbiskopen av Velletri, Clemente Micara som hadde vært hans sjef som nuntius i Brussel og motte forlate posten sammen med ham i 1940, den 28. juli samme år. Medkonsekratorer var kurieerkebiskop Angelo Rotta, og den (utviste) apostoliske nuntius i de sovjetokkuperte Estland og Latvia, Antonino Arata, som virket for kongregasjonen for Østkirkene. 

Han døde i Lima den 5. juli 1948 i en alder av 58 år; han ble gravlagt i katedralbasilikaen i Lima.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Biskop Eugène-Charles-Joseph de Mazenod (1782-1861) *1832
 Kardinal Joseph Hippolyte Guibert (1802-1886) *1842
 Kardinal François-Marie-Benjamin Richard de la Vergne (1819-1908) *1872
 Kardinal Pietro Gasparri (1852-1934) *1898
 Erkebiskop Clemente Micara (1879-1965) *1920
 Erkebiskop Luigi Arrigoni

Referanser

Italienske jurister
Pavelige nuntier
Ambassadører til Peru
Personer fra Storbyområdet Milano